# Familiebil med ekstra køreglæde

### Den nye Subaru Levorg er en sportskombi med god plads, masser af køreglæde og et prisvindende design. Undervognen kommer fra sportsvognen Subaru WRX STI. Turbo-boxermotoren med direkte indsprøjtning er nyudviklet.

Subaru Levorg kombinerer det bedste fra to verdener og gør det med ét slag inspirerende at køre i en praktisk hatchback. Levorg er lidt større end tredje generations Subaru Legacy og Volvo V60, klassens bestseller. Den er praktisk indrettet og rummer hele 522 liter bagage.

Under hjelmen har Subaru Levorg en 1,6-liter turboboxer med direkte indsprøjtning, som leverer 170 hk og 250 Nm. Motoren stammer i lige linje fra den kraftfulde 2-liter motor, der sidder i Forester XT. Gearkassen er et 6-trins Lineartronic automatgear, som kan betjenes via paddles ved rattet. Forprogrammerede geartrin giver god føling med accelerationen.

### Ekstraordinær komfort og sikkerhed

Interiøret i Subaru Levorg udstråler sportsvogn med skålformede sæder og et D-formet rat, som er overtaget fra WRX STI. Styringen er præcis og neutral, og Active Torque Vectoring understøtter førerens ønsker ved at sende bilen i den retning, som rattet drejes.

Udviklingsingeniørerne hos Subaru går langt, når det gælder om at forebygge uheld. Levorg 1.6 GT S har som første Subaru SRVD (Subaru Rear Vehicle Detection). Et radarbaseret system, som holder øje med den blinde vinkel og advarer ved fare. De samme sensorer anvendes til RCTA (Rear Cross Traffic Alert), som aktiveres, når bilen sættes i bakgear. Systemet scanner bag bilen og advarer om tværgående trafik.

Levorg får også adaptivt fjernlys, som automatisk blænder ned ved modkørende trafik. Læg dertil automatisk nedblænding af bakspejl samt aktivering af havariblinket ved en kraftig nedbremsning.

Den japanske NCAP-organisation har tildelt Subaru Levorg den højeste rating – 40 point ud af 40 mulige – for sin overordnede sikkerhed. Derudover har Japan Industrial Design Promotion (JDP) præmieret bilen med "Good Design Award 2014".

*Subaru Levorg – navnet er afledt af* ***LE****GACY RE****VO****LUTION TOU****R****IN****G*** *– bliver lanceret i Danmark primo oktober. Priserne begynder ved kr.454.900 og ender på 519.900 for topmodellen*

### Tekniske specifikationer

Subaru Levorg 1.6 GT

Længde: 469 cm

Bredde: 178 cm

Højde: 148,5 cm

Akselafstand: 265 cm

Sporbredde f/b: 153/154 cm

Venderadius: 10,8 m

Samlet vægt: 2020 kg

Trækkapacitet: 1500 kg

Bagage min/maks: 522/1446 liter

Motor: 1,6 l 4-cyl. boxer med direkte indsprøjtning, turbo og intercooler

Effekt: 170 hk @ 4800-5600 o/min

Moment: 250 Nm @ 1800-4800 o/min

Brændstofforbrug: 14,5 km/l

Emissioner: 159 g / km.

Tophastighed: 210 km/t

0-100 km/t: 8,9 sek

Hjul: 215/50-17

Gearkasse: Lineartronic automatisk 6-trins

Transmission: 60-40 symmetrisk firehjulstræk med Active Torque Split

Styretøj: Elektrisk-hydraulisk med tandstang

Affjedring f/b: McPherson fjederben / multilink dobbelt wishbone

Bremser: Ventilerede skiver hele vejen rundt

Billeder kan findes på: http://www.mynewsdesk.com/se/subaru/latest\_media

